شەفەق
نیوز/ سەرچەوەیگ لە پۆلیس پارێزگای سەڵاحەدین، ئمڕوو پەنجشەممە، خەوەردا لە دەسگیرکردن
دوو دویەت توومەتبار وە کوشتن کەسەیل خانەوادەیان لە دەورگرد شار تكريت وەرجە چەن
رووژیگ.
سەرچەوەگە
ئەرا ئاژانس شەفەق نیوز وت: هیزیگ ئەمنی وە هەماهەنگی وەرد هەواڵگری هەرێم
کوردستان، توەنست دوو دویەت دەسگیر بکەێد، ک تاوانیگ دڵتەزن لە شار تكريت جیوەجی کردنە،
ئەوەیش وە کوشتن کەسەیل خانەوادەی خوەیان، ئیجا وەرەو هەرێم کوردستان واینە.
وتیش:
دوو دویەتەگە دریانە دەس لایەنەیل لێکوڵینەوە ئەرا جیوەجیکردن ریکارەیل یاسایی.
وەرجە
چەن رووژیگ، سەرچەوەیگ ئەمنی خەوەردار ئاژانس شەفەق نیوز کرد ک خانەوادەیگ ک ٤ کەس
بوینە  لەناو ماڵیان کوشیانە، و ئاشکرای تاوانەگە
کریا، هەنای  کوڕیان ک لە ئەڵمانیا نیشتەجی
بویە پەیوەندی کردیە، و خەوەردار پۆلیس کەردیە، چوینکە پەیوەندیی وەرد خانەوادەی بڕیاگە.
